**ส่วนที่ 1**

**บทนำ**

\*\*\*\*\*\*\*\*\*\*\*\*\*\*\*

**1. ความสำคัญของการติดตามและประเมินผล**

 การติดตามและประเมินผลโครงการเป็นกระบวนการที่สำคัญอย่างหนึ่ง ในการดำเนินงานพัฒนาองค์กรปกครองส่วนท้องถิ่น ซึ่งสามารถแสดงถึงผลการดำเนินงานและสามารถใช้เป็นเครื่องมือในการปรับปรุง ประสิทธิภาพในการดำเนินงานให้เป็นไปโดยบรรลุจุดมุ่งหมายที่กำหนดไว้ ทั้งนี้ เพื่อเพิ่มประสิทธิภาพในการ ปฏิบัติภารกิจตามอำนาจหน้าที่ องค์กรปกครองส่วนท้องถิ่นจึงจำเป็นต้องมีองค์กรที่ทำหน้าที่ติดตามและ ประเมินผลแผนการพัฒนาตามแนวทางที่กำหนดไว้ในระเบียบกฎหมาย

 การติดตาม (Monitoring) หมายถึง กิจกรรมภายในโครงการซึ่งถูกออกแบบมาเพื่อให้ข้อมูล ป้อนกลับเกี่ยวกับการดำเนินงานโครงการ ปัญหาที่กำลังเผชิญอยู่และประสิทธิภาพของวิธีการดำเนินงานหากไม่มีระบบติดตามของโครงการแล้ว ย่อมส่งผลให้เกิดความล่าช้าในการดำเนินงานให้ลุล่วง ค่าใช้จ่ายโครงการจะสูงเกินกว่าที่กำหนดไว้ กลุ่มเป้าหมายหลักของโครงการไม่ได้รับประโยชน์หรือได้รับน้อยกว่าที่ควรจะเป็น เกิด ปัญหาในการควบคุมคุณภาพของการดำเนินงาน เสียเวลาในการตรวจสอบความขัดแย้งในการปฏิบัติงานภายในหน่วยงานหรือระหว่างงานกับกลุ่มเป้าหมายที่ได้รับประโยชน์จากโครงการ ในทางตรงข้ามหากโครงการมีระบบติดตามที่ดีแล้ว จะก่อให้เกิดประสิทธิภาพในการใช้ต้นทุนดำเนินงานด้านต่าง ๆ ยกตัวอย่าง เช่น การให้ข้อมูลป้อนกลับเกี่ยวกับการบรรลุเป้าหมายของโครงการต่างๆ การระบุปัญหาที่เกิดขึ้นในโครงการและเสนอแนวทางแก้ปัญหา การติดตามดูความสามารถในการเข้าถึงโครงการของกลุ่มเป้าหมาย การติดตามดูประสิทธิภาพในการดำเนินงานของส่วนต่างๆ ในโครงการและการเสนอวิธีการปรับปรุงการดำเนินงาน เป็นต้น ดังนั้น การติดตาม เป็นขั้นตอนการตรวจสอบผลการดำเนินงานกิจกรรมของแผนงานหรือโครงการตามแผนพัฒนาท้องถิ่น แผนดำเนินงานว่าได้ปฏิบัติตามที่กำหนดรายละเอียดไว้หรือไม่ มีความเหมาะสมในการใช้ทรัพยากรหรือไม่อย่างไร ทั้งนี้ เพื่อทราบความก้าวหน้าของกิจกรรมดังกล่าว เพื่อรายงานให้ผู้บริหารทราบในการที่จะพิจารณาตัดสินใจสั่งการตามสมควรต่อไปเพื่อให้โครงการบรรลุเป้าหมาย

 การประเมินผล (Evaluation) หมายถึง การตรวจสอบความก้าวหน้าของแผนงานโครงการ ตลอดจนการพิจารณาผลสัมฤทธิ์ของแผนงานโครงการนั้น เป็นสิ่งหนึ่งที่จำเป็นสำหรับการดำเนินการ เช่นเดียวกับการติดตาม เพราะผลที่ได้จากการประเมินจะใช้ในการปรับปรุง แก้ไขจะดำเนินการต่อไป หรือยุติ การดำเนินการซึ่งขึ้นอยู่กับวัตถุประสงค์ของการประเมิน การประเมินผลแผนงานจึงเป็นสิ่งที่จะบ่งชี้ว่าแผนงานที่กำหนดไว้ได้มีการปฏิบัติหรือไม่อย่างไร อันเป็นตัวชี้วัดว่าแผนหรือโครงการที่ได้ดำเนินการไปแล้วนั้นให้ผลเป็นอย่างไร นำไปสู่ความสำเร็จตามแผนงานที่กำหนดไว้หรือไม่ อีกทั้งการติดตามและประเมินผลยังเป็นการ ตรวจสอบดูว่ามีความสอดคล้องกับการใช้ทรัพยากรเพียงใด ซึ่งผลที่ได้จากการติดตามและประเมินผลถือเป็น ข้อมูลย้อนกลับที่สามารถนำไปปรับปรุงและการตัดสินใจต่อไป

**2. วัตถุประสงค์ของการติดตามและประเมินผล**

 1. เพื่อให้ทราบผลการดำเนินงานความสำเร็จ ของโครงการ ตามแผนพัฒนาท้องถิ่น

 2. เพื่อให้การติดตามและประเมินผลบรรลุวัตถุประสงค์และเป้าหมายที่วางไว้

 3. เพื่อนำไปทบทวนการวางแผนพัฒนา และปรับปรุงแนวทางในการพัฒนาให้มีประสิทธิภาพมากยิ่งขึ้น

**3. ขั้นตอนการติดตามและประเมินผล**

 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม (ฉบับที่ 3) พ.ศ. 2561

 1. แต่งตั้งคณะกรรมการติดตามและประเมินผลแผนพัฒนาท้องถิ่น มีจำนวน 11 คน ประกอบด้วย

 1) สมาชิกสภาท้องถิ่นที่สภาท้องถิ่นคัดเลือก จำนวน 3 คน

 2) ผู้แทนประชาคมท้องถิ่นที่ประชาคมท้องถิ่นคัดเลือก จำนวน 2 คน

 3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวน 2 คน

 4) หัวหน้าส่วนการบริหารที่คัดเลือกกันเอง จำนวน 2 คน และผู้ทรงคุณวุฒิที่ผู้บริหารท้องถิ่นคัดเลือก จำนวน 2 คน

 2. คณะกรรมการติดตามและประเมินผลแผนพัฒนาท้องถิ่น มีอำนาจหน้าที่

 (1) กำหนดแนวทาง วิธีการในการติดตามและประเมินผลแผนพัฒนา

 (2) ดำเนินการติดตามและประเมินผลแผนพัฒนา

 3. รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละครั้งภายในเดือนธันวาคมของทุกปี

**4. เครื่องมือการติดตามและประเมินผล**

1. แบบติดตามและประเมินผลยุทธศาสตร์

2. แบบติดตามและประเมินผลโครงการ

(รายละเอียดแนวทางการพิจารณาตามหนังสือกระทรวงมหาดไทย ด่วนที่สุด ที่ มท ๐๘๑๐.๓/ว ๒๙๓๑ ลงวันที่ ๑๕ พฤษภาคม ๒๕๖๒ เรื่อง ซักซ้อมแนวทางการทบทวนแผนพัฒนาท้องถิ่น (พ.ศ. ๒๕๖๑ – ๒๕๖๕) ขององค์กรปกครองส่วนท้องถิ่น )

3. แบบติดตามผลการดำเนินงานขององค์กรปกครองส่วนท้องถิ่น ข้อมูลในระบบ e-plan ([www.dla.go.th](http://www.dla.go.th))

4 การกำกับการจัดทำแผนยุทธศาสตร์ขององค์กรปกครองส่วนท้องถิ่น

**5. ประโยชน์ของการติดตามและประเมินผล**

 1. ทราบผลการดำเนินงาน ความสำเร็จของโครงการตามแผนพัฒนาท้องถิ่น

 2. ทำให้การวางแผนงานโครงการได้ตรงเป้าหมาย แก้ปัญหาได้ถูกจุดและพัฒนาได้ตรงตามนโยบายที่วางไว้

 3. เป็นกลไกสำคัญที่จะมุ่งไปสู่การปรับปรุงและพัฒนา

แบบที่ ๒ แบบติดตามผลการดำเนินงานขององค์กรปกครองส่วนท้องถิ่น

แบบที่ ๓/๑ แบบประเมินผลการดำเนินงานตามแผนยุทธศาสตร์

การติดตามและประเมินผลด้วยระบบ e-plan ([www.dla.go.th](http://www.dla.go.th))

3. การวัดผลในเชิงคุณภาพ

โดยเครื่องมือที่ใช้ในการประเมินความพึงพอใจ มีดังนี้

แบบที่ ๓/๒ แบบประเมินความพึงพอใจต่อผลการดำเนินงานขององค์การบริหารส่วนตำบล

แบบที่ ๓/๓ แบบประเมินความพึงพอใจของประชาชนที่มีต่อการให้บริการ